Anders Christensen Arrebo

Anders Christensen Arrebo, myös Arröbo, Ærøbo, (1587–1637) oli tanskalainen runoilija. Hänestä tuli 31-vuotiaana piispa Trondhjemiin, jossa hän varomattomalla esiintymisellään joutui syytteeseen pahennusta tuottavasta elämästä, ja hänet erotettiin virasta. Vuodesta 1626 alkaen hän toimi pappina Vordingborgissa. Hänen pääteoksensa on Hexaëmeron, joka on vapaa mukaelma ranskalaisen Du Bartas’n runoelmasta La première semaine ('Luomisviikko').

Arrebon rukouskirjasta on peräisin vuoden 1986 virsikirjan virren n:o 54 "Käykäämme nyt Jerusalemiin" sävel, jonka sanotaan olevan kansansävel. Sanat ovat Anna-Maija Raittilan.

Lähteet

Aiheesta muualla

Tanskalaiset kirjailijat
Tanskalaiset piispat
Vuonna 1587 syntyneet
Vuonna 1637 kuolleet